title: Regulamentul de punere în aplicare (UE) 2019/923 al Comisiei din 3 iunie 2019 privind clasificarea anumitor mărfuri în Nomenclatura combinată

text:
                  6.6.2019

                  RO

                  Jurnalul Oficial al Uniunii Europene

                  L 148/7

         REGULAMENTUL DE PUNERE ÎN APLICARE (UE) 2019/923 AL COMISIEI
         din 3 iunie 2019
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:

                     (1)

                     Pentru a se asigura aplicarea uniformă a Nomenclaturii combinate anexate Regulamentului (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                     (2)

                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

                     (3)

                     În temeiul acestor reguli generale, mărfurile descrise în coloana (1) a tabelului din anexă trebuie clasificate la codurile NC indicate în coloana (2), pe baza motivelor care figurează în coloana (3) a tabelului menționat.

                     (4)

                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

                     (5)

                     Măsurile prevăzute în prezentul regulament sunt conforme cu avizul Comitetului Codului Vamal,

               ADOPTĂ PREZENTUL REGULAMENT:

            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codurile NC indicate în coloana (2) a tabelului menționat.

            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 3 iunie 2019.

                  Pentru Comisie,

                  Pentru Președinte,

               Stephen QUEST

                  Director general

                  Direcția Generală Impozitare și Uniune Vamală

            (1)  JO L 269, 10.10.2013, p. 1.

            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

            ANEXĂ

                        Descrierea mărfurilor

                        Clasificare
                        (Cod NC)

                        Motive

                        (1)

                        (2)

                        (3)

                                    1.

                                    Produs care constă într-un lichid alcoolic cu o tărie alcoolică în volume cuprinsă între 4 % și 6 %.
                                    Este produs prin amestecarea sucului de mere fermentat cu alcool etilic distilat, apă carbogazificată, zahăr, acid citric, arome, un agent de conservare (E 202), cafeină și coloranți (E 102, E 124).
                                    Adăugarea de alcool etilic distilat la sucul de mere fermentat mărește tăria alcoolică a acestuia: 62,05 litri de suc de mere fermentat la 18 % vol. (11,17 litri de alcool) se amestecă cu 37,95 litri de alcool etilic distilat la 28,28 % vol. (10,73 litri de alcool). Partea de alcool fermentat din produs reprezintă 51 %, iar alcoolul distilat reprezintă 49 % din conținutul total de alcool.
                                    Amestecul rezultat este diluat până la obținerea unei băuturi cu o concentrație de alcool cuprinsă între 4 % și 6 % vol., prin adăugarea de apă carbogazificată. Se adaugă, de asemenea, zahăr, acid citric, un agent de conservare (E 202), cafeină, coloranți (E 102, E 124) și arome (de exemplu, mango, rom, fructul pasiunii sau vin de Porto).
                                    Produsul este prezentat pentru a fi utilizat la producerea cocktailurilor. Mirosul și gustul sunt alcoolice, acide și dulci.
                                    Produsul este destinat consumului uman și este prezentat pentru vânzarea cu amănuntul în recipiente cu un conținut de maximum doi litri.

                        2208 90 69

                        Clasificarea se stabilește pe baza regulilor generale 1 și 6 de interpretare a Nomenclaturii combinate și pe baza textului codurilor NC 2208 , 2208 90  și 2208 90 69 .
                        Produsul este o băutură alcoolică care nu a păstrat caracterul unui produs de la poziția 2206  (a se vedea, de asemenea, Notele explicative la Sistemul armonizat aferente poziției 2206 , al treilea paragraf), deoarece substanțele adăugate au dus la pierderea proprietăților și a caracteristicilor sucului de mere fermentat.
                        Faptul că alcoolul distilat nu depășește, nici ca volum, nici ca procentaj, 49 % din alcoolul prezent în produs, restul de 51 % rezultând dintr-un proces de fermentație, nu este un criteriu de clasificare, deoarece nu există o regulă care să determine caracterul produselor de la poziția 2206  în funcție de procentajul majoritar.
                        În consecință, clasificarea la poziția 2206  este exclusă, deoarece produsul prezintă caracteristici obiective similare celor ale unei băuturi spirtoase și nu cele proprii unei băuturi obținute prin fermentarea unui anumit fruct sau a unei anumite plante.
                        În consecință, produsul trebuie clasificat la codul NC 2208 90 69  ca alte băuturi spirtoase prezentate în recipiente cu un conținut de maximum doi litri.

                                    2.

                                    Produs care constă într-un lichid alcoolic cu o tărie alcoolică în volum de 15 %.
                                    Este produs prin fermentarea unui extract de sfeclă de zahăr cu un conținut de zaharoză de 93,4 % din greutate (96,7 % zaharoză exprimată în substanță uscată), proteine, oligoelemente, fibre și apă.
                                    Procesul de fermentare se realizează prin adăugarea de apă și drojdie, până la obținerea unui conținut de alcool de 15 %. Drojdia se îndepărtează apoi prin sedimentare și microfiltrare. Produsul nu are miros și gust specifice, cu excepția celor proprii alcoolului.
                                    Produsul este destinat utilizării ca bază pentru prepararea băuturilor alcoolice.
                                    Este prezentat în vrac.

                        2208 90 99

                        Clasificarea se stabilește pe baza regulilor generale 1 și 6 de interpretare a Nomenclaturii combinate și pe baza textului codurilor NC 2208 , 2208 90  și 2208 90 99 .
                        Extractul de sfeclă de zahăr este zahăr brut neutru și, prin urmare, produsul nu poate avea gustul, mirosul și/sau aspectul unei băuturi produse dintr-un anumit fruct sau dintr-un anumit produs natural. Ca atare, el nu a obținut caracteristicile unui produs de la poziția 2206 , dar le-a obținut pe cele ale alcoolului etilic de la poziția 2208 .
                        Produsul, care este obținut prin prelucrarea unui extract de sfeclă de zahăr fermentat și este destinat utilizării ca bază pentru prepararea băuturilor alcoolice, fiind neutru din punctul de vedere al culorii, mirosului și gustului, ca rezultat al purificării (inclusiv al microfiltrării), se clasifică la poziția 2208 .
                        În consecință, produsul trebuie clasificat la codul NC 2208 90 99  ca alte tipuri de alcool etilic nedenaturat prezentate în recipiente cu un conținut de maximum doi litri.


title: Regulamentul de punere în aplicare (UE) 2019/1090 al Comisiei din 26 iunie 2019 privind nereînnoirea aprobării substanței active dimetoat, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE.)

text:
                  27.6.2019

                  RO

                  Jurnalul Oficial al Uniunii Europene

                  L 173/39

         REGULAMENTUL DE PUNERE ÎN APLICARE (UE) 2019/1090 AL COMISIEI
         din 26 iunie 2019
         privind nereînnoirea aprobării substanței active dimetoat, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 20 alineatul (1) și articolul 78 alineatul (2),
         întrucât:

                     (1)

                     Prin Directiva 2007/25/CE a Comisiei (2), substanța dimetoat a fost inclusă ca substanță activă în anexa I la Directiva 91/414/CEE a Consiliului (3).

                     (2)

                     Substanțele active incluse în anexa I la Directiva 91/414/CEE sunt considerate aprobate în temeiul Regulamentului (CE) nr. 1107/2009 și sunt incluse în partea A a anexei la Regulamentul de punere în aplicare (UE) nr. 540/2011 al Comisiei (4).

                     (3)

                     Aprobarea substanței active dimetoat, astfel cum este menționată în partea A a anexei la Regulamentul de punere în aplicare (UE) nr. 540/2011, expiră la 31 iulie 2020.

                     (4)

                     A fost depusă o cerere de reînnoire a aprobării substanței dimetoat, în conformitate cu articolul 1 din Regulamentul de punere în aplicare (UE) nr. 844/2012 al Comisiei (5), în termenul prevăzut la articolul respectiv.

                     (5)

                     Solicitantul a depus dosarele suplimentare necesare în conformitate cu articolul 6 din Regulamentul de punere în aplicare (UE) nr. 844/2012. Statul membru raportor a constatat că cererea era completă.

                     (6)

                     Statul membru raportor, în colaborare cu statul membru coraportor, a pregătit un raport de evaluare a reînnoirii aprobării, pe care l-a transmis, la data de 5 mai 2017, Autorității Europene pentru Siguranța Alimentară (denumită în continuare „autoritatea”) și Comisiei.

                     (7)

                     Autoritatea a transmis solicitantului și statelor membre raportul de evaluare a reînnoirii aprobării, în vederea formulării de observații, și a transmis Comisiei observațiile primite. De asemenea, autoritatea a pus dosarul rezumativ suplimentar la dispoziția publicului.

                     (8)

                     La 2 octombrie 2018, autoritatea a comunicat Comisiei concluzia sa (6) cu privire la posibilitatea ca substanța dimetoat să îndeplinească criteriile de aprobare prevăzute la articolul 4 din Regulamentul (CE) nr. 1107/2009. La 13 decembrie 2018, Comisia a prezentat Comitetului permanent pentru plante, animale, produse alimentare și hrană pentru animale proiectul de raport de reînnoire pentru dimetoat, iar, la 25 ianuarie 2019, proiectul de regulament.

                     (9)

                     Autoritatea a identificat probleme specifice. În special, nu a fost posibil să se excludă riscul la expunere pentru consumatori, operatori, lucrători, trecători și rezidenți ca urmare a expunerii acestora la reziduurile de dimetoat, pentru care potențialul genotoxic nu a putut fi exclus, și la principalul său metabolit ometoat, despre care majoritatea experților care au participat la evaluarea inter pares au concluzionat că este un agent mutagen in vivo. În plus, autoritatea a concluzionat că, pentru toate utilizările reprezentative evaluate, substanța dimetoat prezintă un risc ridicat pentru mamifere și pentru artropodele nevizate, iar substanțele dimetoat și ometoat prezintă un risc ridicat pentru albine. În plus, autoritatea a concluzionat că specificația tehnică, indiferent dacă este vorba de cea actuală sau de cea revizuită, nu este susținută de evaluarea (eco)toxicologică.

                     (10)

                     Comisia a invitat solicitantul să își prezinte observațiile privind concluzia autorității. În plus, în conformitate cu articolul 14 alineatul (1) al treilea paragraf din Regulamentul de punere în aplicare (UE) nr. 844/2012, Comisia a invitat solicitantul să prezinte observații privind proiectul de raport de reînnoire. Solicitantul și-a prezentat observațiile, care au fost examinate cu atenție.

                     (11)

                     Cu toate acestea, în pofida argumentelor prezentate de solicitant, preocupările legate de substanța activă nu au putut fi eliminate.

                     (12)

                     În consecință, nu s-a putut stabili, cu privire la una sau mai multe utilizări reprezentative ale cel puțin unui produs de protecție a plantelor, îndeplinirea criteriilor de aprobare prevăzute la articolul 4 din Regulamentul (CE) nr. 1107/2009. Prin urmare, ar trebui să nu se reînnoiască aprobarea substanței active dimetoat.

                     (13)

                     Prin urmare, Regulamentul de punere în aplicare (UE) nr. 540/2011 ar trebui modificat în consecință.

                     (14)

                     Statelor membre ar trebui să li se acorde suficient timp pentru a retrage autorizațiile pentru produsele de protecție a plantelor care conțin dimetoat.

                     (15)

                     Pentru produsele de protecție a plantelor care conțin dimetoat, în cazul în care statele membre acordă o perioadă de grație în conformitate cu articolul 46 din Regulamentul (CE) nr. 1107/2009, această perioadă ar trebui să expire cel târziu la 17 octombrie 2019 pentru produsele de protecție a plantelor utilizate pentru aplicarea pe cireșe și la 17 iulie 2020 pentru produsele de protecție a plantelor utilizate pentru aplicarea pe alte culturi.

                     (16)

                     Regulamentul de punere în aplicare (UE) 2019/707 al Comisiei (7) a prelungit perioada de aprobare a substanței dimetoat până la 31 iulie 2020, pentru a se permite ca procesul de reînnoire a aprobării să fie finalizat înainte de expirarea aprobării substanței respective. Având în vedere faptul că a fost luată o decizie cu privire la nereînnoirea aprobării înainte de acest termen de expirare amânat, prezentul regulament trebuie să se aplice cât mai curând posibil.

                     (17)

                     Prezentul regulament nu împiedică transmiterea unei noi cereri pentru aprobarea substanței dimetoat în temeiul articolului 7 din Regulamentul (CE) nr. 1107/2009.

                     (18)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Nereînnoirea aprobării substanței active
            Aprobarea substanței active dimetoat nu se reînnoiește.

            Articolul 2
            Modificarea Regulamentului de punere în aplicare (UE) nr. 540/2011
            În partea A a anexei la Regulamentul de punere în aplicare (UE) nr. 540/2011, rândul 149, referitor la dimetoat, se elimină.

            Articolul 3
            Măsuri tranzitorii
            Statele membre retrag autorizațiile acordate produselor de protecție a plantelor care conțin dimetoat ca substanță activă până cel târziu la 17 ianuarie 2020.

            Articolul 4
            Perioada de grație
            În cazul în care statele membre acordă o perioadă de grație în conformitate cu articolul 46 din Regulamentul (CE) nr. 1107/2009, această perioadă ar trebui să fie cât mai scurtă posibil și să expire cel târziu la 17 octombrie 2019 pentru produsele de protecție a plantelor utilizate pentru aplicarea pe cireșe și la 17 iulie 2020 pentru produsele de protecție a plantelor utilizate pentru aplicarea pe alte culturi.

            Articolul 5
            Intrarea în vigoare
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 iunie 2019.

                  Pentru Comisie

                  Președintele

               Jean-Claude JUNCKER

            (1)  JO L 309, 24.11.2009, p. 1.

            (2)  Directiva 2007/25/CE a Comisiei din 23 aprilie 2007 de modificare a Directivei 91/414/CEE a Consiliului pentru includerea substanțelor active: dimetoat, dimetomorf, glufosinat, metribuzin, fosmet și propamocarb (JO L 106, 24.4.2007, p. 34).

            (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

            (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

            (5)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

            (6)  EFSA (Autoritatea Europeană pentru Siguranța Alimentară), 2018. Conclusion on the peer review of the pesticide risk assessment of the active substance dimethoate („Concluzia evaluării inter pares a riscului utilizării ca pesticid a substanței active dimetoat”), EFSA Journal 2018;16(10):5454. https://www.efsa.europa.eu/en/efsajournal/pub/5454

            (7)  Regulamentul de punere în aplicare (UE) 2019/707 al Comisiei din 7 mai 2019 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active alfa-cipermetrin, beflubutamid, benalaxil, bentiavalicarb, bifenazat, boscalid, bromoxinil, captan, ciazofamid, desmedifam, dimetoat, dimetomorf, diuron, etefon, etoxazol, famoxadon, fenamifos, flumioxazin, fluoxastrobin, folpet, foramsulfuron, formetanat, metalaxil-m, metiocarb, metribuzin, milbemectină, Paecilomyces lilacinus tulpina 251, fenmedifam, fosmet, pirimifos-metil, propamocarb, protioconazol, s-metolaclor și tebuconazol (JO L 120, 8.5.2019, p. 16).


title: Regulamentul de punere în aplicare (UE) 2019/1125 al Comisiei din 5 iunie 2019 privind autorizarea chelatului de zinc al sulfatului de metionină ca aditiv în hrana tuturor speciilor de animale (Text cu relevanță pentru SEE.)

text:
                  2.7.2019

                  RO

                  Jurnalul Oficial al Uniunii Europene

                  L 177/77

         REGULAMENTUL DE PUNERE ÎN APLICARE (UE) 2019/1125 AL COMISIEI
         din 5 iunie 2019
         privind autorizarea chelatului de zinc al sulfatului de metionină ca aditiv în hrana tuturor speciilor de animale
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
         întrucât:

                     (1)

                     Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare a unor astfel de autorizații.

                     (2)

                     În conformitate cu articolul 7 din Regulamentul (CE) nr. 1831/2003, a fost depusă o cerere de autorizare a chelatului de zinc al sulfatului de metionină. Această cerere a fost însoțită de detaliile și documentele necesare conform dispozițiilor articolului 7 alineatul (3) din regulamentul respectiv.

                     (3)

                     Cererea respectivă se referă la autorizarea chelatului de zinc al sulfatului de metionină ca aditiv în hrana tuturor speciilor de animale, urmând ca această substanță să fie clasificată în categoria „aditivi nutriționali”.

                     (4)

                     Autoritatea Europeană pentru Siguranța Alimentară (denumită în continuare „autoritatea”) a concluzionat în avizele sale din 18 mai 2017 (2) și 4 octombrie 2018 (3) că, în condițiile de utilizare propuse, chelatul de zinc al sulfatului de metionină nu are efecte adverse asupra sănătății animalelor și asupra siguranței consumatorilor. Autoritatea a concluzionat, de asemenea, că aditivul este considerat ca fiind un potențial sensibilizant al pielii și iritant pentru ochi și pentru piele și a semnalat prezența unui un risc pentru utilizatorii aditivului în cazul inhalării acestuia. Prin urmare, Comisia consideră că ar trebui luate măsuri adecvate de protecție pentru a preveni efectele negative asupra sănătății umane, în special în ceea ce privește utilizatorii aditivului. De asemenea, autoritatea a concluzionat că aditivul respectiv nu prezintă un risc suplimentar pentru mediu în comparație cu alți compuși de zinc și că este o sursă eficace de zinc pentru toate speciile de animale. Autoritatea nu consideră că sunt necesare cerințe specifice de monitorizare ulterioară introducerii pe piață. În plus, autoritatea a verificat raportul privind metoda de analiză a aditivului în hrana pentru animale, transmis de laboratorul de referință înființat prin Regulamentul (CE) nr. 1831/2003.

                     (5)

                     Evaluarea aditivului în cauză arată că, în conformitate cu dispozițiile de la articolul 5 din Regulamentul (CE) nr. 1831/2003, condițiile de autorizare sunt îndeplinite, sub rezerva măsurilor de protecție corespunzătoare pentru utilizatorii aditivului. În consecință, utilizarea acestui aditiv ar trebui să fie autorizată, conform specificațiilor din anexa la prezentul regulament.

                     (6)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Substanța menționată în anexă, aparținând categoriei „aditivi nutriționali” și grupei funcționale „compuși de oligoelemente”, este autorizată ca aditiv în hrana animalelor, în condițiile prevăzute în anexa respectivă.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 5 iunie 2019.

                  Pentru Comisie

                  Președintele

               Jean-Claude JUNCKER

            (1)  JO L 268, 18.10.2003, p. 29.

            (2)  EFSA Journal, 2017;15(6):4859.

            (3)  EFSA Journal, 2018;16(10):5463.

            ANEXĂ

                        Număr de identificare al aditivului

                        Numele deținătorului autorizației

                        Aditivul

                        Compoziția, formula chimică, descrierea, metoda analitică

                        Specia sau categoria de animale

                        Vârsta maximă

                        Conținutul minim

                        Conținutul maxim

                        Alte dispoziții

                        Sfârșitul perioadei de autorizare

                        Conținut de element (Zn) în mg/kg de hrană completă pentru animale cu un conținut de umiditate de 12 %

                           Categoria aditivi nutriționali. Grupa funcțională: compuși de oligoelemente

                        3b614

                        —

                        Chelat de zinc al sulfatului de metionină

                           Compoziția aditivului:

                        Chelat de zinc al sulfatului de metionină sub formă de pulbere cu un conținut de zinc cuprins între 2 % și 15 %.

                           Caracterizarea substanței active:

                        Sulfat de zinc al acidului 2-amino-4 metilsulfanilbutanoic; zinc chelat cu metionină în proporție molară de 1:1.

                                    Formula chimică: C5H11NO6S2Zn

                                    Numărul CAS: 56329-42-1

                           Metode analitice
                            (1):
                        Pentru cuantificarea zincului total în aditivul pentru hrana animalelor și în preamestecuri:

                                    —

                                    EN 15510: Spectrometrie cu emisie atomică cu plasmă cuplată inductiv (ICP-AES), sau

                                    —

                                    EN 15621: Spectrometrie cu emisie atomică cu plasmă cuplată inductiv (ICP-AES) după digestia sub presiune.

                              Pentru cuantificarea conținutului de metionină în aditivul destinat hranei animalelor:

                                    —

                                    cromatografie prin schimb ionic cuplată cu derivatizare post-coloană și detecție fotometrică (IEC-UV/FD) – EN ISO 17180 sau VDLUFA 4.11.6 și EN ISO 13903

                              Pentru cuantificarea zincului total în materiile prime pentru hrana animalelor și în hrana combinată pentru animale:

                                    —

                                    Regulamentul (CE) nr. 152/2009 - spectrometrie de absorbție atomică (AAS); sau

                                    —

                                    EN 15510: Spectrometrie cu emisie atomică cu plasmă cuplată inductiv (ICP-AES); sau

                                    —

                                    EN 15621: Spectrometrie cu emisie atomică cu plasmă cuplată inductiv (ICP-AES) după digestia sub presiune.

                        Toate speciile de animale

                        —

                        —

                        Câini și pisici: 200 (total) Salmonide și înlocuitori de lapte pentru viței: 180 (în total)
                        Purcei, scroafe, iepuri și toți peștii în afară de salmonide: 150 (în total)
                        Alte specii și categorii: 120 (în total)

                                    1.

                                    Aditivul se adaugă în hrana pentru animale sub formă de preamestec.

                                    2.

                                    Chelatul de zinc al sulfatului de metionină poate fi introdus pe piață și utilizat ca aditiv care constă într-un preparat.

                                    3.

                                    Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice adecvate pentru a contracara riscurile potențiale în caz de inhalare, de contact cu pielea sau cu ochii. În cazul în care riscurile nu pot fi reduse la un nivel acceptabil prin aceste proceduri și măsuri, aditivul și preamestecurile se utilizează cu echipamente individuale de protecție adecvate.

                        22 iulie 2029

               (1)  Detaliile metodelor analitice sunt disponibile la următoarea adresă a laboratorului de referință: https://ec.europa.eu/jrc/eurl/feed-additives/evaluation-reports


title: Regulamentul de punere în aplicare (UE) 2019/1271 al Comisiei din 25 iulie 2019 de modificare a Regulamentului de punere în aplicare (UE) 2018/1848 în ceea ce privește cuantumul aflat la dispoziția României pentru rambursarea, în conformitate cu articolul 26 alineatul (5) din Regulamentul (UE) nr. 1306/2013 al Parlamentului European și al Consiliului, a creditelor reportate din exercițiul financiar 2018

text:
                  30.7.2019

                  RO

                  Jurnalul Oficial al Uniunii Europene

                  L 201/1

         REGULAMENTUL DE PUNERE ÎN APLICARE (UE) 2019/1271 AL COMISIEI
         din 25 iulie 2019
         de modificare a Regulamentului de punere în aplicare (UE) 2018/1848 în ceea ce privește cuantumul aflat la dispoziția României pentru rambursarea, în conformitate cu articolul 26 alineatul (5) din Regulamentul (UE) nr. 1306/2013 al Parlamentului European și al Consiliului, a creditelor reportate din exercițiul financiar 2018
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (1), în special articolul 26 alineatul (6),
         după consultarea Comitetului pentru fondurile agricole,
         întrucât:

                     (1)

                     Regulamentul de punere în aplicare (UE) 2018/1848 al Comisiei (2) stabilește sumele puse la dispoziția statelor membre în vederea rambursării către beneficiarii finali în exercițiul financiar 2019. Aceste sume corespund reducerii disciplinei financiare aplicate efectiv de statele membre în decursul exercițiului financiar 2018 pe baza declarațiilor statelor membre privind cheltuielile efectuate în perioada 16 octombrie 2017-15 octombrie 2018.

                     (2)

                     În cazul României, declarația detaliată privind cheltuielile nu a ținut seama întru totul de pragul de 2 000 EUR care se aplică disciplinei financiare în conformitate cu articolul 8 alineatul (1) din Regulamentul (UE) nr. 1307/2013 al Parlamentului European și al Consiliului (3). Prin urmare, din motive care țin de buna gestiune financiară, în Regulamentul de punere în aplicare (UE) 2018/1848 nu a fost pusă la dispoziția României nicio sumă pentru rambursare.

                     (3)

                     România a informat ulterior Comisia cu privire la suma corectă a disciplinei financiare care ar fi trebuit să fie aplicată în România în exercițiul financiar 2018, în cazul în care s-ar fi ținut cont întru totul de pragul de 2 000 EUR. Pentru a se garanta că rambursarea sumelor relevante către fermierii români poate avea loc, Comisia ar trebui să stabilească suma corespunzătoare care este pusă la dispoziția României.

                     (4)

                     Prin urmare, Regulamentul de punere în aplicare (UE) 2018/1848 ar trebui modificat în consecință.

                     (5)

                     Deoarece modificarea prevăzută în prezentul regulament afectează aplicarea Regulamentului de punere în aplicare (UE) 2018/1848, care se aplică de la 1 decembrie 2018, prezentul regulament ar trebui să se aplice, de asemenea, începând cu acea dată; prin urmare, prezentul regulament ar trebui să intre în vigoare la data publicării în Jurnalul Oficial al Uniunii Europene,

               ADOPTĂ PREZENTUL REGULAMENT:

            Articolul 1
            În tabelul care figurează în anexa la Regulamentul de punere în aplicare (UE) 2018/1848, după rândul referitor la Portugalia se introduce următoarea mențiune:

                           „România

                           16 669 111 ”

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.
            Se aplică de la 1 decembrie 2018.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 25 iulie 2019.

                  Pentru Comisie,

                  Pentru Președinte,

               Jerzy PLEWA

                  Director general

                  Direcția Generală Agricultură și Dezvoltare Rurală

            (1)  JO L 347, 20.12.2013, p. 549.

            (2)  Regulamentul de punere în aplicare (UE) 2018/1848 al Comisiei din 26 noiembrie 2018 privind rambursarea, în conformitate cu articolul 26 alineatul (5) din Regulamentul (UE) nr. 1306/2013 al Parlamentului European și al Consiliului, a creditelor reportate din exercițiul financiar 2018 (JO L 300, 27.11.2018, p. 4).

            (3)  Regulamentul (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului (JO L 347, 20.12.2013, p. 608).


title: Regulamentul de punere în aplicare (UE) 2019/1272 al Comisiei din 29 iulie 2019 de rectificare a Regulamentului de punere în aplicare (UE) 2017/2470 de stabilire a listei cu alimente noi a Uniunii și a Deciziei de punere în aplicare (UE) 2017/2078 de autorizare a extinderii domeniului de utilizare a beta glucanilor din drojdie ca ingredient alimentar nou în conformitate cu Regulamentul (CE) nr. 258/97 al Parlamentului European și al Consiliului (Text cu relevanță pentru SEE.)

text:
                  30.7.2019

                  RO

                  Jurnalul Oficial al Uniunii Europene

                  L 201/3

         REGULAMENTUL DE PUNERE ÎN APLICARE (UE) 2019/1272 AL COMISIEI
         din 29 iulie 2019
         de rectificare a Regulamentului de punere în aplicare (UE) 2017/2470 de stabilire a listei cu alimente noi a Uniunii și a Deciziei de punere în aplicare (UE) 2017/2078 de autorizare a extinderii domeniului de utilizare a beta glucanilor din drojdie ca ingredient alimentar nou în conformitate cu Regulamentul (CE) nr. 258/97 al Parlamentului European și al Consiliului
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (1), în special articolele 8 și 12,
         întrucât:

                     (1)

                     În conformitate cu articolul 8 din Regulamentul (UE) 2015/2283, Comisia trebuia să stabilească, până la 1 ianuarie 2018, o listă a Uniunii cu alimentele noi autorizate sau notificate în temeiul Regulamentului (CE) nr. 258/97 al Parlamentului European și al Consiliului (2).

                     (2)

                     Lista Uniunii cu alimentele noi autorizate sau notificate în temeiul Regulamentului (CE) nr. 258/97 a fost stabilită prin Regulamentul de punere în aplicare (UE) 2017/2470 al Comisiei (3).

                     (3)

                     Regulamentul de punere în aplicare (UE) 2018/1023 al Comisiei (4) a rectificat Regulamentul de punere în aplicare (UE) 2017/2470 de stabilire a listei cu alimente noi a Uniunii pentru a include o serie de alimente noi autorizate sau notificate care nu sunt incluse în lista inițială a Uniunii.

                     (4)

                     După publicarea Regulamentului de punere în aplicare (UE) 2017/2470 și a Regulamentului de punere în aplicare (UE) 2018/1023, Comisia a identificat erori suplimentare în anexa la Regulamentul de punere în aplicare (UE) 2017/2470.

                     (5)

                     Sunt necesare corecții pentru a oferi claritate și securitate juridică operatorilor din sectorul alimentar și autorităților competente din statele membre, asigurând astfel punerea în aplicare și utilizarea corespunzătoare a listei cu alimente noi a Uniunii.

                     (6)

                     La 22 noiembrie 2018, autoritatea competentă din Italia a înaintat Comisiei o cerere de rectificare a listei Uniunii în ceea ce privește denumirea și cerința specifică de etichetare a alimentului nou „extract de Echinacea purpurea din culturi de celule”. Acest aliment nou a fost autorizat prin intermediul unei proceduri de notificare în temeiul articolului 5 din Regulamentul (CE) nr. 258/97. Autoritatea competentă din Italia a comis o eroare prin notificarea unui nume greșit al culturilor de celule și, prin urmare, se solicită înlocuirea numelui culturilor de celule HTN®Vb cu numele EchiPure-PC™ în denumirea alimentului nou menționat în lista Uniunii și în cerința specifică de etichetare a alimentelor care îl conțin, precum și în specificațiile alimentului nou.

                     (7)

                     Prin urmare, este necesar să se rectifice denumirea și cerința specifică de etichetare din tabelul 1, precum și specificațiile din tabelul 2 din anexa la Regulamentul de punere în aplicare (UE) 2017/2470 pentru alimentul nou „extract de Echinacea purpurea din culturi de celule”.

                     (8)

                     Alimentul nou „beta glucani din drojdie” a fost autorizat în anumite condiții de utilizare prin Decizia de punere în aplicare 2011/762/UE a Comisiei (5). Utilizarea beta glucanilor din drojdie în categorii suplimentare de alimente a fost autorizată ulterior prin Decizia de punere în aplicare (UE) 2017/2078 a Comisiei (6). În specificațiile beta glucanilor din drojdie din Decizia de punere în aplicare (UE) 2017/2078, unitățile de măsură pentru metalele grele sunt exprimate în mod greșit în mg/g, în loc de mg/kg Această eroare a fost transferată în lista Uniunii stabilită prin Regulamentul de punere în aplicare (UE) 2017/2470. Prin urmare, specificațiile beta glucanilor din drojdie referitoare la metalele grele din anexa I la Decizia de punere în aplicare (UE) 2017/2078 și din tabelul 2 din anexa la Regulamentul de punere în aplicare (UE) 2017/2470 ar trebui corectate în consecință.

                     (9)

                     Regulamentul de punere în aplicare (UE) 2017/2470 și Decizia de punere în aplicare (UE) 2017/2078 ar trebui rectificate în consecință.

                     (10)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Anexa la Regulamentul de punere în aplicare (UE) 2017/2470 se rectifică în conformitate cu anexa la prezentul regulament.

            Articolul 2
            Anexa I la Decizia de punere în aplicare (UE) 2017/2078 se rectifică în conformitate cu anexa la prezentul regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 29 iulie 2019.

                  Pentru Comisie

                  Președintele

               Jean-Claude JUNCKER

            (1)  JO L 327, 11.12.2015, p. 1.

            (2)  Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (JO L 43, 14.2.1997, p. 1).

            (3)  Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).

            (4)  Regulamentul de punere în aplicare (UE) 2018/1023 al Comisiei din 23 iulie 2018 de rectificare a Regulamentului de punere în aplicare (UE) 2017/2470 de stabilire a listei cu alimente noi a Uniunii (JO L 187, 24.7.2018, p. 1).

            (5)  Decizia de punere în aplicare 2011/762/UE a Comisiei din 24 noiembrie 2011 de autorizare a introducerii pe piață a beta glucanilor din drojdie ca ingredient alimentar nou în conformitate cu Regulamentul (CE) nr. 258/97 al Parlamentului European și al Consiliului (JO L 313, 26.11.2011, p. 41).

            (6)  Decizia de punere în aplicare (UE) 2017/2078 a Comisiei din 10 noiembrie 2017 de autorizare a extinderii domeniului de utilizare a beta glucanilor din drojdie ca ingredient alimentar nou în conformitate cu Regulamentul (CE) nr. 258/97 al Parlamentului European și al Consiliului (JO L 295, 14.11.2017, p. 77).

            ANEXĂ

               1.
               Anexa la Regulamentul de punere în aplicare (UE) 2017/2470 se rectifică după cum urmează:

                           (a)

                           Rubrica referitoare la extractul de Echinacea purpurea din culturi de celule din tabelul 1 (Alimente noi autorizate) se înlocuiește cu următorul text:

                                       Aliment nou autorizat

                                       Condițiile în care poate fi utilizat alimentul nou

                                       Cerințe specifice suplimentare privind etichetarea

                                       Alte cerințe

                                       „Extract de

                                             Echinacea purpurea

                                          din culturi de celule

                                          Categorie specifică de alimente

                                          Niveluri maxime

                                       Denumirea alimentului nou menționat pe eticheta produselor alimentare care îl conțin este «Extract uscat de Echinacea purpurea din culturi de celule EchiPure-PC™»”

                                       Suplimente alimentare, astfel cum sunt definite în Directiva 2002/46/CE

                                       Conform utilizării normale în suplimente alimentare a unui extract similar din florile din interiorul capitulului speciei Echinacea purpurea

                           (b)

                           Rubrica referitoare la extractul de Echinacea purpurea din culturi de celule din tabelul 2 (Specificații) se înlocuiește cu următorul text:

                                       Aliment nou autorizat

                                       Specificație

                                       „Extract de

                                             Echinacea purpurea

                                          din culturi de celule

                                          Descriere/Definiție:

                                       Extract uscat de Echinacea purpurea din culturi de celule EchiPure-PC™”

                           (c)

                           Rubricile referitoare la beta glucanii din drojdie care figurează în tabelul 2 (Specificații) la titlul Metale grele pentru forma insolubilă în apă, dar dispersabilă în multe matrice lichide se înlocuiesc cu următorul text:

                                       „Plumb: < 0,2 mg/kg
                                       Arsen: < 0,2 mg/kg
                                       Mercur: < 0,1 mg/kg
                                       Cadmiu: < 0,1 mg/kg”

               2.
               Anexa I la Decizia de punere în aplicare (UE) 2017/2078 se rectifică după cum urmează:
               Rubricile referitoare la plumb, arsen, mercur și cadmiu din tabelul referitor la specificațiile beta glucanilor din drojdie (Saccharomyces cerevisiae) se înlocuiesc cu următorul text:

                           „Plumb

                           < 0,2 mg/kg

                           Arsen

                           < 0,2 mg/kg

                           Mercur

                           < 0,1 mg/kg

                           Cadmiu

                           < 0,1 mg/kg”


title: Regulamentul De Punere În Aplicare (UE) 2019/1667 Al Comisiei din 27 septembrie 2019 de înregistrare a unei denumiri în Registrul denumirilor de origine protejate și al indicațiilor geografice protejate [Cârnați de Pleșcoi (IGP)]

text:
                  4.10.2019

                  RO

                  Jurnalul Oficial al Uniunii Europene

                  L 255/5

         REGULAMENTUL DE PUNERE ÎN APLICARE (UE) 2019/1667 AL COMISIEI
         din 27 septembrie 2019
         de înregistrare a unei denumiri în Registrul denumirilor de origine protejate și al indicațiilor geografice protejate [„Cârnați de Pleșcoi” (IGP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Cârnați de Pleșcoi”, depusă de România, a fost publicată în Jurnalul Oficial al Uniunii Europene (2).

                     (2)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Cârnați de Pleșcoi” trebuie, prin urmare, înregistrată,

               ADOPTĂ PREZENTUL REGULAMENT:

               Articolul 1

            Se înregistrează denumirea „Cârnați de Pleșcoi” (IGP).
            Denumirea menționată la primul paragraf identifică un produs din clasa 1.2. Produse din carne (preparate, sărate, afumate etc.) din anexa XI la Regulamentul de punere în aplicare (UE) nr. 668/2014 al Comisiei (3).

               Articolul 2

            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 27 septembrie 2019.

                  Pentru Comisie,

                  Pentru Președinte,

               Phil HOGAN

                  Membru al Comisiei

            (1)  JO L 343, 14.12.2012, p. 1.

            (2)  JO C 185, 29.5.2019, p. 14.

            (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2019/1669 al Comisiei din 30 septembrie 2019 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate Olives cassées de la vallée des Baux-de-Provence (DOP)

text:
                  7.10.2019

                  RO

                  Jurnalul Oficial al Uniunii Europene

                  L 256/4

         REGULAMENTUL DE PUNERE ÎN APLICARE (UE) 2019/1669 AL COMISIEI
         din 30 septembrie 2019
         de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate „Olives cassées de la vallée des Baux-de-Provence” (DOP)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Franței de aprobare a unei modificări a caietului de sarcini al denumirii de origine protejate „Olives cassées de la vallée des Baux-de-Provence”, înregistrată în temeiul Regulamentului (CE) nr. 378/1999 al Comisiei (2).

                     (2)

                     Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene (3), în conformitate cu articolul 50 alineatul (2) litera (a) din regulamentul respectiv.

                     (3)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini trebuie aprobată,

               ADOPTĂ PREZENTUL REGULAMENT:

            Articolul 1
            Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Olives cassées de la vallée des Baux-de-Provence” (DOP).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 30 septembrie 2019.

                  Pentru Comisie,

                  Pentru Președinte,

               Phil HOGAN

                  Membru al Comisiei

            (1)  JO L 343, 14.12.2012, p. 1.

            (2)  Regulamentul (CE) nr. 378/1999 al Comisiei din 19 februarie 1999 de completare a anexei la Regulamentul (CE) nr. 2400/96 privind înscrierea anumitor denumiri în „Registrul denumirilor de origine protejate și al indicațiilor geografice protejate”, prevăzut în Regulamentul (CEE) nr. 2081/92 al Consiliului privind protecția indicațiilor geografice și a denumirilor de origine ale produselor agricole și alimentare (JO L 46, 20.2.1999, p. 13).

            (3)  JO C 188, 4.6.2019, p. 12.


title: Regulamentul de punere în aplicare (UE) 2019/1953 al Comisiei din 25 noiembrie 2019 privind rambursarea, în conformitate cu articolul 26 alineatul (5) din Regulamentul (UE) nr. 1306/2013 al Parlamentului European și al Consiliului, a creditelor reportate din exercițiul financiar 2019

text:
                  27.11.2019

                  RO

                  Jurnalul Oficial al Uniunii Europene

                  L 306/1

         REGULAMENTUL DE PUNERE ÎN APLICARE (UE) 2019/1953 AL COMISIEI
         din 25 noiembrie 2019
         privind rambursarea, în conformitate cu articolul 26 alineatul (5) din Regulamentul (UE) nr. 1306/2013 al Parlamentului European și al Consiliului, a creditelor reportate din exercițiul financiar 2019
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (1), în special articolul 26 alineatul (6),
         după consultarea Comitetului pentru fondurile agricole,
         întrucât:

                     (1)

                     În conformitate cu articolul 12 alineatul (2) primul paragraf litera (d) din Regulamentul (UE, Euratom) 2018/1046 al Parlamentului European și al Consiliului (2), creditele neangajate referitoare la acțiunile finanțate din Fondul european de garantare agricolă (FEGA) menționate la articolul 4 alineatul (1) din Regulamentul (UE) nr. 1306/2013 pot fi reportate către exercițiul financiar următor. Această reportare este limitată la 2 % din creditele inițiale votate de Parlamentul European și de Consiliu și la suma de ajustare a plăților directe menționată la articolul 8 din Regulamentul (UE) nr. 1307/2013 al Parlamentului European și al Consiliului (3), care a fost aplicată în cursul exercițiului financiar precedent.

                     (2)

                     În conformitate cu articolul 26 alineatul (5) din Regulamentul (UE) nr. 1306/2013, prin derogare de la articolul 12 alineatul (2) al treilea paragraf din Regulamentul (UE, Euratom) 2018/1046, statele membre trebuie să ramburseze reportarea menționată la articolul 12 alineatul (2) primul paragraf litera (d) din Regulamentul (UE, Euratom) 2018/1046 beneficiarilor finali care fac obiectul ratei de ajustare în cursul exercițiului financiar către care sunt reportate creditele. Rambursarea respectivă se aplică numai beneficiarilor finali din statele membre care au făcut obiectul disciplinei financiare (4) în cursul exercițiului financiar precedent.

                     (3)

                     În conformitate cu articolul 26 alineatul (7) din Regulamentul (UE) nr. 1306/2013, sumele care constituie rezerva pentru situațiile de criză din sectorul agricol, menționată la articolul 25 din același regulament, și care nu sunt puse la dispoziție pentru măsuri de criză până la finalul exercițiului financiar trebuie luate în considerare atunci când se stabilește cuantumul reportării care trebuie rambursat.

                     (4)

                     În conformitate cu articolul 1 alineatul (1) din Regulamentul de punere în aplicare (UE) 2018/1710 al Comisiei (5), disciplina financiară este aplicată plăților directe în ceea ce privește anul calendaristic 2018 pentru a se stabili rezerva pentru situații de criză. În exercițiul financiar 2019 nu s-a apelat la rezerva pentru situații de criză.

                     (5)

                     Pentru a se garanta că rambursarea respectivelor credite neutilizate către beneficiarii finali ca urmare a aplicării disciplinei financiare rămâne proporțională cu suma ajustării corespunzătoare disciplinei financiare, este adecvat ca sumele aflate la dispoziția statelor membre pentru rambursare să fie stabilite de către Comisie.

                     (6)

                     Pentru a se evita ca statele membre să fie obligate să efectueze o plată suplimentară pentru această rambursare, prezentul regulament trebuie să se aplice de la 1 decembrie 2019. În consecință, sumele stabilite prin prezentul regulament sunt definitive și se aplică, fără a se aduce atingere aplicării de reduceri în conformitate cu articolul 41 din Regulamentul (UE) nr. 1306/2013, oricăror alte corecții luate în considerare în decizia de plată lunară referitoare la cheltuielile efectuate de către agențiile de plăți din statele membre pentru luna octombrie a anului 2019, în conformitate cu articolul 18 alineatul (3) din Regulamentul (UE) nr. 1306/2013, precum și oricăror deduceri și plăți suplimentare care urmează să fie efectuate în conformitate cu articolul 18 alineatul (4) din regulamentul respectiv sau oricăror decizii care vor fi luate în cadrul procedurii de verificare a conturilor.

                     (7)

                     În conformitate cu articolul 12 alineatul (2) teza introductivă din Regulamentul (UE, Euratom) 2018/1046, creditele neangajate pot fi reportate doar către exercițiul financiar următor. Este așadar adecvat ca datele de eligibilitate pentru cheltuielile statelor membre în legătură cu rambursarea în conformitate cu articolul 26 alineatul (5) din Regulamentul (UE) nr. 1306/2013 să fie stabilite de către Comisie, luând în considerare exercițiul financiar agricol, astfel cum este definit la articolul 39 din regulamentul respectiv.

                     (8)

                     Pentru a se ține seama de intervalul de timp scurt dintre comunicarea de către statele membre, pentru perioada 16 octombrie 2018-15 octombrie 2019, a execuției creditelor FEGA pentru 2019 aflate în gestiune partajată și de necesitatea ca prezentul regulament să se aplice începând cu 1 decembrie 2019, prezentul regulament ar trebui să intre în vigoare la data publicării în Jurnalul Oficial al Uniunii Europene,

               ADOPTĂ PREZENTUL REGULAMENT:

            Articolul 1
            În anexa la prezentul regulament sunt stabilite sumele corespunzătoare creditelor care vor fi reportate din exercițiul financiar 2019 în conformitate cu articolul 12 alineatul (2) primul paragraf litera (d) și al treilea paragraf din Regulamentul (UE, Euratom) 2018/1046 și care, în conformitate cu articolul 26 alineatul (5) din Regulamentul (UE) nr. 1306/2013, sunt puse la dispoziția statelor membre în vederea rambursării către beneficiarii finali care fac obiectul ratei de ajustare în exercițiul financiar 2020.
            Sumele care vor fi reportate fac obiectul deciziei de reportare a Comisiei în conformitate cu articolul 12 alineatul (3) din Regulamentul (UE, Euratom) 2018/1046.

            Articolul 2
            Cheltuielile efectuate de statele membre în legătură cu rambursarea creditelor reportate sunt eligibile pentru finanțare din partea Uniunii doar dacă sumele în cauză au fost plătite beneficiarilor înainte de 16 octombrie 2020.

            Articolul 3
            Prezentul regulament intră în vigoare la data publicării în Jurnalul Oficial al Uniunii Europene.
            Acesta se aplică de la 1 decembrie 2019.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 25 noiembrie 2019.

                  Pentru Comisie,

                  Pentru Președinte,

               Jerzy PLEWA

                  Director general

                  Direcția Generală Agricultură și Dezvoltare Rurală

            (1)  JO L 347, 20.12.2013, p. 549.

            (2)  Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO L 193, 30.7.2018, p. 1).

            (3)  Regulamentul (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului (JO L 347, 20.12.2013, p. 608).

            (4)  În conformitate cu articolul 8 alineatul (2) din Regulamentul (UE) nr. 1307/2013, disciplina financiară nu se aplică în Croația în exercițiul financiar 2019.

            (5)  Regulamentul de punere în aplicare (UE) 2018/1710 al Comisiei din 13 noiembrie 2018 de adaptare a ratei de ajustare a plăților directe prevăzute în Regulamentul (UE) nr. 1306/2013 al Parlamentului European și al Consiliului în ceea ce privește anul calendaristic 2018, precum și de abrogare a Regulamentului de punere în aplicare (UE) 2018/866 al Comisiei (JO L 286, 14.11.2018, p. 10).

            ANEXĂ

               Sume disponibile pentru rambursarea creditelor reportate

                        (sume în EUR)

                        Belgia

                        6 075 149

                        Bulgaria

                        9 748 728

                        Cehia

                        11 451 014

                        Danemarca

                        10 676 454

                        Germania

                        59 995 488

                        Estonia

                        1 617 491

                        Irlanda

                        13 635 006

                        Grecia

                        16 617 301

                        Spania

                        58 201 547

                        Franța

                        87 874 680

                        Italia

                        37 280 034

                        Cipru

                        359 176

                        Letonia

                        2 689 706

                        Lituania

                        4 577 182

                        Luxemburg

                        418 572

                        Ungaria

                        15 632 995

                        Malta

                        37 135

                        Țările de Jos

                        8 369 372

                        Austria

                        7 194 905

                        Polonia

                        26 846 892

                        Portugalia

                        6 986 911

                        România

                        18 270 128

                        Slovenia

                        941 089

                        Slovacia

                        5 973 155

                        Finlanda

                        6 115 927

                        Suedia

                        8 301 611

                        Regatul Unit

                        40 938 999


title: Regulamentul de punere în aplicare (UE) 2019/1964 al Comisiei din 26 noiembrie 2019 privind autorizarea substanțelor L-lizină bază, lichidă, monoclorhidrat de L-lizină, lichidă, monoclorhidrat de L-lizină, tehnic pură, și sulfat de L-lizină ca aditivi în hrana tuturor speciilor de animale (Text cu relevanță pentru SEE)

text:
                  28.11.2019

                  RO

                  Jurnalul Oficial al Uniunii Europene

                  L 307/3

         REGULAMENTUL DE PUNERE ÎN APLICARE (UE) 2019/1964 AL COMISIEI
         din 26 noiembrie 2019
         privind autorizarea substanțelor L-lizină bază, lichidă, monoclorhidrat de L-lizină, lichidă, monoclorhidrat de L-lizină, tehnic pură, și sulfat de L-lizină ca aditivi în hrana tuturor speciilor de animale
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
         întrucât:

                     (1)

                     Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare a unor astfel de autorizații. Articolul 10 alineatul (2) din regulamentul respectiv prevede reevaluarea aditivilor autorizați în temeiul Directivei 82/471/CEE a Consiliului (2).

                     (2)

                     Substanțele L-lizină concentrată lichidă (bază), monoclorhidrat de L-lizină concentrată lichidă, monoclorhidrat de L-lizină, tehnic pură, și sulfat de L-lizină produse prin fermentare cu Corynebacterium glutamicum au fost autorizate fără limită de timp conform Directivei 82/471/CEE prin Directiva 88/485/CEE a Comisiei (3). Aditivii respectivi pentru hrana animalelor au fost ulterior înscriși în registrul aditivilor pentru hrana animalelor ca produse existente, în conformitate cu articolul 10 alineatul (1) din Regulamentul (CE) nr. 1831/2003.

                     (3)

                     În conformitate cu articolul 10 alineatul (2) coroborat cu articolul 7 din Regulamentul (CE) nr. 1831/2003, au fost transmise cereri pentru reevaluarea substanțelor L-lizină concentrată lichidă (bază), monoclorhidrat de L-lizină concentrată lichidă, monoclorhidrat de L-lizină, tehnic pură, și sulfat de L-lizină produse prin fermentare cu Corynebacterium glutamicum ca aditivi în hrana tuturor speciilor de animale. De asemenea, au fost transmise cereri pentru autorizarea substanțelor L-lizină concentrată lichidă (bază), monoclorhidrat de L-lizină concentrată lichidă, monoclorhidrat de L-lizină, tehnic pură, și sulfat de L-lizină în hrana tuturor speciilor de animale, în conformitate cu articolul 7 din Regulamentul (CE) nr. 1831/2003. Cererile în cauză au fost însoțite de informațiile și documentele necesare, în conformitate cu articolul 7 alineatul (3) din regulamentul respectiv.

                     (4)

                     Acest cereri se referă la autorizarea substanțelor L-lizină concentrată lichidă (bază), monoclorhidrat de L-lizină concentrată lichidă, monoclorhidrat de L-lizină, tehnic pură, și sulfat de L-lizină ca aditivi în hrana tuturor speciilor de animale în vederea clasificării în categoria de aditivi „aditivi nutriționali”.

                     (5)

                     Autoritatea Europeană pentru Siguranța Alimentară (denumită în continuare „autoritatea”) a concluzionat în avizele sale din 11 septembrie 2013 (4), 28 octombrie 2014 (5), 10 martie 2015 (6), 16 iunie 2015 (7), 2 decembrie 2015 (8), 19 aprilie 2016 (9), 28 noiembrie 2018 (10)
                        , (11) și 3 aprilie 2019 (12) că, în condițiile de utilizare propuse, substanțele L-lizină concentrată lichidă (bază) produsă de Escherichia coli FERM BP-10941, Escherichia coli FERM BP-11355, Corynebacterium glutamicum KCCM 11117P, Corynebacterium glutamicum NRRL B-50547, Corynebacterium glutamicum NRRL B-50775 și Corynebacterium glutamicum KCCM 10227, monoclorhidrat de L-lizină concentrată lichidă produsă de Escherichia coli FERM BP-10941 și Escherichia coli FERM BP-11355, monoclorhidrat de L-lizină, tehnic pură, produsă de Escherichia coli FERM BP-10941, Escherichia coli FERM BP-11355, Escherichia coli CGMCC 3705, Escherichia coli CGMCC 7.57, Corynebacterium glutamicum NRRL B-50547, Corynebacterium glutamicum NRRL B-50775, Corynebacterium glutamicum KCCM 11117P și Corynebacterium glutamicum KCCM 10227 și sulfat de L-lizină produsă de Corynebacterium glutamicum KCCM 10227 și Corynebacterium glutamicum DSM 24990 nu au efecte adverse asupra sănătății animalelor, a siguranței consumatorilor sau asupra mediului. Siguranța aditivilor produși de microorganisme modificate genetic, în special de Corynebacterium glutamicum NRRL B-50547, este condiționată de realizarea procesului de fabricație astfel încât să se garanteze că, în produsul final, nu este prezent ADN recombinat aparținând tulpinii de producție. Autoritatea a afirmat, de asemenea, că toate cele patru forme de L-lizină ar trebui să fie considerate periculoase pentru utilizarea ca aditivi, în special în caz de inhalare. Unele dintre aceste forme ar trebui să fie considerate și ca fiind ușor iritante pentru ochi sau corozive pentru piele și ochi. Prin urmare, Comisia consideră că ar trebui luate măsuri adecvate de protecție pentru a preveni efectele negative asupra sănătății umane, în special în ceea ce privește utilizatorii aditivilor. Autoritatea a concluzionat, de asemenea, că aditivii sunt o sursă eficace de aminoacid L-lizină pentru toate speciile de animale și că, pentru a fi la fel de eficienți în cazul rumegătoarelor ca și în cazul nerumegătoarelor, aditivii ar trebui să fie protejați împotriva degradării în rumen. Autoritatea nu consideră că sunt necesare cerințe specifice pentru monitorizarea ulterioară introducerii pe piață. Ea a verificat, de asemenea, raportul privind metodele de analiză a aditivilor destinați utilizării în hrana și în apa animalelor, prezentat de laboratorul de referință înființat în temeiul articolului 21 din Regulamentul (CE) nr. 1831/2003.

                     (6)

                     Denumirile „L-lizină concentrată lichidă (bază)” și „monoclorhidrat de L-lizină concentrată lichidă” ar trebui schimbate în „L-lizină bază, lichidă” și „monoclorhidrat de L-lizină, lichidă” deoarece conținutul minim de L-lizină din aditivii respectivi este de numai 50 % și, respectiv, de 22 %.

                     (7)

                     Evaluarea substanțelor L-lizină concentrată lichidă (bază), monoclorhidrat de L-lizină concentrată lichidă, monoclorhidrat de L-lizină, tehnic pură, și sulfat de L-lizină produse prin fermentare cu Corynebacterium glutamicum spp sau Escherichia coli spp, astfel cum se menționează în considerentul 5, arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestor substanțe ar trebui să fie autorizată, conform specificațiilor din anexa la prezentul regulament.

                     (8)

                     Deoarece niciun motiv de siguranță nu impune aplicarea imediată a modificărilor condițiilor de autorizare a substanțelor L-lizină concentrată lichidă (bază), monoclorhidrat de L-lizină concentrată lichidă, monoclorhidrat de L-lizină, tehnic pură, și sulfat de L-lizină produse prin fermentare cu Corynebacterium glutamicum, este adecvat să se prevadă o perioadă de tranziție pentru a permite părților interesate să se pregătească pentru a îndeplini noile cerințe care decurg din autorizare.

                     (9)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Autorizare
            Substanțele menționate în anexă, aparținând categoriei „aditivi nutriționali” și grupei funcționale „aminoacizi, sărurile acestora și produsele analoage”, sunt autorizate ca aditivi pentru hrana animalelor în condițiile prevăzute în anexă.

            Articolul 2
            Măsuri tranzitorii

               (1)   Substanțele L-lizină concentrată lichidă (bază), monoclorhidrat de L-lizină concentrată lichidă, monoclorhidrat de L-lizină, tehnic pură, și sulfat de L-lizină produse prin fermentare cu Corynebacterium glutamicum, autorizate prin Directiva 88/485/CEE a Comisiei și preamestecurile care le conțin pot fi introduse pe piață până la 18 iunie 2020, în conformitate cu normele aplicabile înainte de 18 decembrie 2019, și utilizate până la epuizarea stocurilor existente.

               (2)   Materiile prime destinate hranei pentru animale și hrana combinată pentru animale care conțin substanțele menționate la alineatul (1) și care sunt produse și etichetate înainte de 18 decembrie 2020, în conformitate cu normele aplicabile înainte de 18 decembrie 2019, pot fi puse pe piață și utilizate până la epuizarea stocurilor existente dacă sunt destinate animalelor de la care se obțin produse alimentare.

               (3)   Materiile prime destinate hranei animalelor și hrana combinată pentru animale care conțin substanțele menționate la alineatul (1) și care sunt produse și etichetate înainte de 18 decembrie 2021, în conformitate cu normele aplicabile înainte de 18 decembrie 2019, pot fi puse pe piață și utilizate până la epuizarea stocurilor existente dacă sunt destinate animalelor de la care nu se obțin produse alimentare.

            Articolul 3
            Intrarea în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 noiembrie 2019.

                  Pentru Comisie

                  Președintele

               Jean-Claude JUNCKER

            (1)  JO L 268, 18.10.2003, p. 29.

            (2)  Directiva 82/471/CEE a Consiliului din 30 iunie 1982 privind anumite produse folosite în hrana animalelor (JO L 213, 21.7.1982, p. 8).

            (3)  Directiva 88/485/CEE a Comisiei din 26 iulie 1988 de modificare a anexei la Directiva 82/471/CEE a Consiliului privind anumite produse utilizate în alimentația animalelor (JO L 239, 30.8.1988, p. 36).

            (4)  EFSA Journal 2013;11(10):3365.

            (5)  EFSA Journal 2014;12(11):3895.

            (6)  EFSA Journal 2015;13(3):4052.

            (7)  EFSA Journal 2015;13(7):4156.

            (8)  EFSA Journal 2016;14(3):4346.

            (9)  EFSA Journal 2016;14(5):4471.

            (10)  EFSA Journal 2019;17(1):5532.

            (11)  EFSA Journal 2019;17(1):5537.

            (12)  EFSA Journal 2019;17(5):5697.

            ANEXĂ

                        Numărul de identificare al aditivului

                        Numele deținătorului autorizației

                        Aditivul

                        Compoziția, formula chimică, descrierea, metoda analitică

                        Specia sau categoria de animale

                        Vârsta maximă

                        Conținutul minim

                        Conținutul maxim

                        Alte dispoziții

                        Sfârșitul perioadei de autorizare

                        mg aditiv/kg de hrană completă pentru animale, cu un conținut de umiditate de 12 %

                           Categoria aditivi nutriționali. Grupa funcțională: aminoacizi, sărurile acestora și produse analoage.

                        3c320

                        -

                        L-lizină bază, lichidă

                           Compoziția aditivului:

                        Soluție apoasă de L-lizină cu un conținut de cel puțin 50 % L-lizină.

                           Caracterizarea substanței active:

                        L-lizină produsă prin fermentare cu Escherichia coli FERM BP-10941 sau

                           Escherichia coli FERM BP-11355 sau

                           Corynebacterium glutamicum KCCM 11117P sau

                           Corynebacterium glutamicum NRRL B-50547 sau

                           Corynebacterium glutamicum NRRL B-50775 sau

                           Corynebacterium glutamicum KCCM 10227.
                        Formula chimică: NH2-(CH2)4-CH(NH2)-COOH
                        Numărul CAS: 56-87-1

                              Metode analitice
                               (1):

                        Pentru cuantificarea lizinei din aditivul pentru hrana animalelor și din preamestecurile care conțin peste 10 % lizină:

                                    —

                                    cromatografie prin schimb ionic cuplată cu derivatizare post-coloană și detecție fotometrică (IEC-VIS/FLD) – EN ISO 17180.

                              Pentru cuantificarea lizinei în preamestecuri, în hrana combinată pentru animale și în materiile prime pentru hrana pentru animale:

                                    —

                                    cromatografie prin schimb ionic cuplată cu derivatizare post-coloană și detecție fotometrică (IEC-VIS): Regulamentul (CE) nr. 152/2009 al Comisiei (anexa III, partea F).

                              Pentru cuantificarea lizinei în apă:

                                    —

                                    cromatografie prin schimb ionic cuplată cu derivatizare post-coloană și detecție optică (IEC-VIS/FLD); sau

                                    —

                                    cromatografie prin schimb ionic cuplată cu derivatizare post-coloană și detecție fotometrică (IEC-VIS).

                        Toate speciile

                        -

                        -

                        -

                                    1.

                                    Conținutul de lizină se indică pe eticheta aditivului.

                                    2.

                                    L-lizina bază, lichidă poate fi introdusă pe piață și utilizată ca aditiv care constă într-un preparat.

                                    3.

                                    Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a combate riscurile potențiale în caz de inhalare și de contact cu pielea și cu ochii. În cazul în care respectivele riscuri nu pot fi eliminate sau reduse la minimum prin astfel de proceduri și măsuri, aditivul și preamestecurile se utilizează cu echipament de protecție individuală, inclusiv cu echipamente de protecție respiratorie, cutanată și a ochilor.

                                    4.

                                    Aditivul poate fi utilizat, de asemenea, în apa de băut.

                                    5.

                                    Declarațiile care trebuie menționate pe eticheta aditivului și a preamestecurilor: „Suplimentarea cu L-lizină, îndeosebi prin intermediul apei de băut, ar trebui să țină seama de toți aminoacizii esențiali și esențiali în anumite condiții pentru a evita dezechilibrele.”

                        18.12.2029

                        3c321

                        -

                        Monoclorhidrat de L-lizină, lichidă

                           Compoziția aditivului:

                        Soluție apoasă de monoclorhidrat de L-lizină cu un conținut minim de L-lizină de 22 % și cu un conținut maxim de umiditate de 66 % (minimum 58 % L-lizină în materia uscată).

                           Caracterizarea substanței active:

                        Monoclorhidrat de L-lizină produs prin fermentare cu

                           Escherichia coli FERM BP-10941 sau Escherichia coli FERM BP-11355.
                        Formula chimică: NH2-(CH2)4-CH(NH2)-COOH
                        Numărul CAS: 657-27-2

                              Metode analitice
                               (1):

                        Pentru cuantificarea monoclorhidratului de L-lizină în aditivul pentru hrana animalelor:

                                    —

                                    Codexul substanțelor chimice din alimente (Food Chemical Codex) „L-lysine monohydrochloride monograph”

                              Pentru cuantificarea lizinei din aditivul pentru hrana animalelor și din preamestecurile care conțin peste 10 % lizină:

                                    —

                                    cromatografie prin schimb ionic cuplată cu derivatizare post-coloană și detecție fotometrică (IEC-VIS/FLD) – EN ISO 17180.

                              Pentru cuantificarea lizinei în preamestecuri, în hrana combinată pentru animale și în materiile prime pentru hrana pentru animale:

                                    —

                                    cromatografie prin schimb ionic cuplată cu derivatizare post-coloană și detecție fotometrică (IEC-VIS): Regulamentul (CE) nr. 152/2009 al Comisiei (anexa III, partea F).

                        Toate speciile

                        -

                        -

                        -

                                    1.

                                    Conținutul de lizină se indică pe eticheta aditivului.

                                    2.

                                    Monoclorhidratul de L-lizină, în stare lichidă, poate fi introdus pe piață și utilizat ca aditiv care constă într-un preparat.

                                    3.

                                    Pentru utilizatorii aditivului și preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a aborda riscurile potențiale în caz de inhalare și pentru ochi. În cazul în care respectivele riscuri nu pot fi eliminate sau reduse la minimum prin astfel de proceduri și măsuri, aditivul și preamestecurile se utilizează cu echipament de protecție individuală, inclusiv cu echipamente de protecție respiratorie și a ochilor.

                                    4.

                                    Declarațiile care trebuie menționate pe eticheta aditivului și a preamestecurilor: „Suplimentarea cu L-lizină ar trebui să țină seama de toți aminoacizii esențiali și esențiali în anumite condiții pentru a evita dezechilibrele.”

                        18.12.2029

                        3c322

                        Monoclorhidrat de L-lizină, tehnic pur

                           Compoziția aditivului:

                        Pudră de monoclorhidrat de L-lizină cu un conținut minim de L-lizină de 78 % și cu un conținut maxim de umiditate de 1,5 %.

                           Caracterizarea substanței active:

                        Monoclorhidrat de L-lizină produs prin fermentare cu

                           Escherichia coli FERM BP-10941 sau Escherichia coli FERM BP-11355 sau Escherichia coli CGMCC 3705 sau Escherichia coli CGMCC 7.57 sau Corynebacterium glutamicum NRRL B-50547 sau

                           Corynebacterium glutamicum NRRL B-50775 sau

                           Corynebacterium glutamicum KCCM 11117P sau

                           Corynebacterium glutamicum KCCM 10227.
                        Formula chimică: NH2-(CH2)4-CH(NH2)-COOH
                        Numărul CAS: 657-27-2

                              Metode analitice (1):

                        Pentru cuantificarea monoclorhidratului de L-lizină în aditivul pentru hrana animalelor:

                                    —

                                    Codexul substanțelor chimice din alimente (Food Chemical Codex) „L-lysine monohydrochloride monograph”

                              Pentru cuantificarea lizinei din aditivul pentru hrana animalelor și din preamestecurile care conțin peste 10 % lizină:

                                    —

                                    cromatografie prin schimb ionic cuplată cu derivatizare post-coloană și detecție fotometrică (IEC-VIS/FLD) – EN ISO 17180.

                              Pentru cuantificarea lizinei în preamestecuri, în hrana combinată pentru animale și în materiile prime pentru hrana pentru animale:

                                    —

                                    cromatografie prin schimb ionic cuplată cu derivatizare post-coloană și detecție fotometrică (IEC-VIS): Regulamentul (CE) nr. 152/2009 al Comisiei (anexa III, partea F).

                              Pentru cuantificarea lizinei în apă:

                                    —

                                    cromatografie prin schimb ionic cuplată cu derivatizare post-coloană și detecție optică (IEC-VIS/FLD); sau

                                    —

                                    cromatografie prin schimb ionic cuplată cu derivatizare post-coloană și detecție fotometrică (IEC-VIS).

                        Toate speciile

                        -

                        -

                        -

                                    1.

                                    Conținutul de lizină se indică pe eticheta aditivului.

                                    2.

                                    Monoclorhidratul de L-lizină, tehnic pur, poate fi introdus pe piață și utilizat ca aditiv care constă într-un preparat.

                                    3.

                                    Conținutul de endotoxine al aditivului și potențialul său de a genera pulberi trebuie să asigure o expunere maximă la endotoxine de 1 600  UI endotoxine/m3 de aer (2).

                                    4.

                                    Pentru utilizatorii aditivului și preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a aborda riscurile potențiale în caz de inhalare. În cazul în care respectivele riscuri nu pot fi eliminate sau reduse la minimum prin astfel de proceduri și de măsuri, aditivul și preamestecurile se utilizează cu echipamente de protecție individuală, incluzând echipamente de protecție respiratorie.

                                    5.

                                    Aditivul poate fi utilizat, de asemenea, în apa de băut.

                                    6.

                                    Declarațiile care trebuie menționate pe eticheta aditivului și a preamestecurilor: „Suplimentarea cu L-lizină, îndeosebi prin intermediul apei de băut, ar trebui să țină seama de toți aminoacizii esențiali și esențiali în anumite condiții pentru a evita dezechilibrele.”

                        18.12.2029

                        3c324

                        Sulfat de L-lizină

                           Compoziția aditivului:

                        Granule cu un conținut minim de L-lizină de 52 % și cu un conținut maxim de 24 % sulfat.

                           Caracterizarea substanței active:

                        Sulfat de L-lizină produs prin fermentare cu Corynebacterium glutamicum KCCM 10227 sau

                           Corynebacterium glutamicum DSM 24990.
                        Formula chimică: C12H28N4O4•H2SO4/[NH2-(CH2)4-CH(NH2)-COOH]2SO4

                        Numărul CAS: 60343-69-3

                              Metode analitice (1):

                        Pentru cuantificarea lizinei din aditivul pentru hrana animalelor și din preamestecurile care conțin peste 10 % lizină:

                                    —

                                    cromatografie prin schimb ionic cuplată cu derivatizare post-coloană și detecție fotometrică (IEC-VIS/FLD) – EN ISO 17180

                              Pentru identificarea sulfatului în aditivul destinat hranei pentru animale:

                                    —

                                    Farmacopeea Europeană, monografia 20301

                              Pentru cuantificarea lizinei în preamestecuri, în hrana combinată pentru animale și în materiile prime pentru hrana pentru animale:

                                    —

                                    cromatografie prin schimb ionic cuplată cu derivatizare post-coloană și cu detecție fotometrică (IEC-UV) – Regulamentul (CE) nr. 152/2009 al Comisiei.

                        Toate speciile

                        -

                        -

                        10 000

                                    1.

                                    Conținutul de L-lizină se indică pe eticheta aditivului.

                                    2.

                                    Sulfatul de L-lizină poate fi introdus pe piață și utilizat ca aditiv care constă într-un preparat.

                                    3.

                                    Pentru utilizatorii aditivului și preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a aborda riscurile potențiale în caz de inhalare. În cazul în care respectivele riscuri nu pot fi eliminate sau reduse la un nivel minim prin astfel de proceduri și măsuri, aditivul și preamestecurile se utilizează cu echipamente de protecție individuală, inclusiv cu echipamente de protecție respiratorie.

                                    4.

                                    Declarațiile care trebuie menționate pe eticheta aditivului și a preamestecurilor: „Suplimentarea cu L-lizină ar trebui să țină seama de toți aminoacizii esențiali și esențiali în anumite condiții pentru a evita dezechilibrele.”

                        18.12.2029

               (1)  Detaliile metodelor analitice sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports

               (2)  Expunerea este calculată pe baza nivelului de endotoxine și a potențialului de a genera pulberi al aditivului în conformitate cu metoda utilizată de EFSA [EFSA Journal 2018;16(10):5458]; metoda analitică: Farmacopeea Europeană 2.6.14. (endotoxine bacteriene).


title: Regulamentul de punere în aplicare (UE) 2019/1965 al Comisiei din 26 noiembrie 2019 privind autorizarea molibdatului de sodiu dihidrat ca aditiv destinat hranei ovinelor (Text cu relevanță pentru SEE)

text:
                  28.11.2019

                  RO

                  Jurnalul Oficial al Uniunii Europene

                  L 307/12

         REGULAMENTUL DE PUNERE ÎN APLICARE (UE) 2019/1965 AL COMISIEI
         din 26 noiembrie 2019
         privind autorizarea molibdatului de sodiu dihidrat ca aditiv destinat hranei ovinelor
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
         întrucât:

                     (1)

                     Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare a unor astfel de autorizații. Articolul 10 alineatul (2) din regulamentul respectiv prevede reevaluarea aditivilor autorizați în temeiul Directivei 70/524/CEE a Consiliului (2).

                     (2)

                     Molibdatul de sodiu a fost autorizat fără limită de timp ca aditiv destinat hranei pentru toate speciile de animale, în conformitate cu Directiva 70/524/CEE. Această substanță a fost ulterior înscrisă în Registrul aditivilor pentru hrana animalelor ca produs existent, în conformitate cu articolul 10 alineatul (1) din Regulamentul (CE) nr. 1831/2003.

                     (3)

                     În conformitate cu articolul 10 alineatul (2) din Regulamentul (CE) nr. 1831/2003, coroborat cu articolul 7 din același regulament, s-a depus o cerere pentru reevaluarea molibdatului de sodiu dihidrat ca aditiv destinat hranei ovinelor.

                     (4)

                     Solicitantul a cerut ca molibdatul de sodiu dihidrat să fie clasificat în categoria „aditivi nutriționali”. Cererea a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

                     (5)

                     În avizul său din 23 ianuarie 2019 (3), Autoritatea Europeană pentru Siguranța Alimentară (denumită în continuare „autoritatea”) a concluzionat că, în condițiile de utilizare propuse, molibdatul de sodiu dihidrat nu are efecte adverse asupra sănătății animalelor, asupra siguranței consumatorilor sau asupra mediului. Aceasta a concluzionat, de asemenea, că aditivul este considerat iritant pentru piele și pentru ochi. Prin urmare, Comisia consideră că ar trebui luate măsuri adecvate de protecție pentru a preveni efectele negative asupra sănătății umane, în special în ceea ce privește utilizatorii aditivului. În plus, autoritatea a concluzionat că este considerată eficace suplimentarea cu molibden a furajelor pentru ovine prin adăugarea de molibdat de sodiu dihidrat, pentru a garanta un echilibru adecvat cu cuprul, atunci când raportul dintre cupru și molibden în alimentație se situează în intervalul 3-10. Autoritatea nu consideră că sunt necesare cerințe specifice de monitorizare ulterioară introducerii pe piață. Ea a verificat, de asemenea, rapoartele privind metoda de analiză a aditivilor furajeri în hrana animalelor, prezentate de laboratorul de referință înființat în temeiul articolului 21 din Regulamentul (CE) nr. 1831/2003.

                     (6)

                     Evaluarea molibdatului de sodiu dihidrat arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003.

                     (7)

                     Deoarece nu există motive legate de siguranță care să impună aplicarea imediată a modificărilor condițiilor de autorizare a substanței molibdat de sodiu dihidrat, este adecvat să se prevadă o perioadă de tranziție pentru a permite părților interesate să se pregătească pentru a îndeplini noile cerințe care decurg din autorizare.

                     (8)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Autorizare
            Substanța menționată în anexă, aparținând categoriei „aditivi nutriționali” și grupei funcționale „compuși de oligoelemente”, este autorizată ca aditiv destinat hranei pentru animale, în condițiile prevăzute în anexa respectivă.

            Articolul 2
            Măsuri tranzitorii

               (1)   Molibdatul de sodiu dihidrat și preamestecurile care conțin această substanță, care sunt produse și etichetate înainte de 18 iunie 2020, în conformitate cu normele aplicabile înainte de 18 decembrie 2019, pot fi în continuare introduse pe piață și utilizate până la epuizarea stocurilor existente.

               (2)   Materiile prime destinate hranei animalelor și hrana combinată pentru animale care conțin molibdat de sodiu dihidrat și care sunt produse și etichetate înainte de 18 decembrie 2020, în conformitate cu normele aplicabile înainte de 18 decembrie 2019 pot fi în continuare introduse pe piață și utilizate până la epuizarea stocurilor existente, în cazul în care sunt destinate animalelor de la care se obțin produse alimentare.

               (3)   Materiile prime destinate hranei animalelor și hrana combinată pentru animale care conțin molibdat de sodiu dihidrat, care sunt produse și etichetate înainte de 18 decembrie 2021, în conformitate cu normele aplicabile înainte de 18 decembrie 2019, pot fi în continuare introduse pe piață și utilizate până la epuizarea stocurilor existente, în cazul în care sunt destinate animalelor de la care nu se obțin produse alimentare.

            Articolul 3
            Intrarea în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 noiembrie 2019.

                  Pentru Comisie

                  Președintele

               Jean-Claude JUNCKER

            (1)  JO L 268, 18.10.2003, p. 29.

            (2)  Directiva 70/524/CEE a Consiliului din 23 noiembrie 1970 privind aditivii din hrana animalelor (JO L 270, 14.12.1970, p. 1).

            (3)  EFSA Journal, 2019;17(2):5606.

            ANEXĂ

                        Numărul de identificare al aditivului

                        Numele titularului autorizației

                        Aditivul

                        Compoziția, formula chimică, descrierea, metoda analitică

                        Specia sau categoria de animale

                        Vârsta maximă

                        Conținutul minim

                        Conținutul maxim

                        Alte dispoziții

                        Sfârșitul perioadei de autorizare

                        Conținut de element (Mo) în mg/kg de hrană completă pentru animale cu un conținut de umiditate de 12 %

                           Categoria aditivi nutriționali. Grupa funcțională: compuși de oligoelemente

                        3b701

                        -

                        Molibdat de sodiu dihidrat

                           Compoziția aditivului:

                        Molibdat de sodiu dihidrat sub formă de pulbere, cu un conținut de molibden de minimum 37 %.

                           Caracterizarea substanței active:

                        Formula chimică: Na2MoO4. 2 H2O
                        Numărul CAS: 10102-40-6

                           Metode analitice
                            (1):
                        Pentru cuantificarea molibdenului total din aditivul furajer, preamestecuri, materiile prime pentru hrana animalelor și hrana combinată pentru animale:

                                    —

                                    EN 15510: Spectrometrie cu emisie atomică cu plasmă cuplată inductiv (ICP-AES)

                              Pentru cuantificarea sodiului total în aditivul furajer:

                                    —

                                    EN 15510: Spectrometrie cu emisie atomică cu plasmă cuplată inductiv (ICP-AES) sau

                                    —

                                    EN ISO 6869: Spectrometrie de adsorbție atomică (SAA)

                        Ovine

                        -

                        -

                        2,5 (total)

                                    1.

                                    Aditivul se adaugă în hrana pentru animale sub formă de preamestec.

                                    2.

                                    Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice adecvate pentru a contracara riscurile potențiale în caz contact cu pielea sau cu ochii. În cazul în care riscurile nu pot fi reduse la un nivel acceptabil prin aceste proceduri și măsuri, aditivul și preamestecurile se utilizează cu echipamente individuale de protecție adecvate.

                                    3.

                                    Etichetarea aditivului și a preamestecurilor trebuie să indice următoarele:
                                    „Suplimentarea cu molibden a furajelor pentru ovine va asigura un raport dintre cupru și molibden în alimentație în intervalul 3-10, pentru a garanta un echilibru adecvat cu cuprul”

                        18.12.2029

               (1)  Detalii ale metodelor analitice sunt disponibile la următoarea adresă a laboratorului de referință: https://ec.europa.eu/jrc/eurl/feed-additives/evaluation-reports